google/wiki40b huggingface dataset:
Den framande

Handling

Jorgos er en gjestearbeider fra Hellas som omgås en gruppe unge dagdrivere i München. Hans tilstedeværelse fører til misunnelse og fiendskap som leder til konflikt og til slutt vold.

Produksjon

Filmen ble innspilt på ni dager i München og hadde verdenspremiere den 8. oktober 1969 på filmfestivalen i Mannheim.

Om tittelen

Filmens originaltittel refererer til et tysk slanguttrykk som på 60-tallet ble brukt om fremmede gjestearbeidere som kom fra utlandet, spesielt Syd-Europa. Ordet har sin opprinnelse i "Kesselflicker", på norsk kjeleflikker, et yrke som også i Norge etter hvert fikk negative konnotasjoner, og hvis utøvere som regel var langtveisreisende fra, og ble sett på med mistanke og fremmedfrykt. Den norske tittelen, "Den framande" approksimerer således godt mye av meningsinnholdet til den opprinnelige tyske tittelen.
Helse Sør-Øst

Historie

Styret ble utnevnt 11. mai 2007, med Hanne Harlem som leder. Den 21. mai ble Bente Mikkelsen tilsatt som administrerende direktør. Det første foretaksmøtet i Helse Sør-Øst fant sted i Helse- og omsorgsdepartementet onsdag 30. mai 2007.

Ansvarsområde

Som en statlig virksomhet er Helse Sør-Østs hovedoppgaver definert gjennom oppdrag fra Helse- og omsorgsdepartementet. Helse Sør-Øst har ansvar for spesialisthelsetjenestene i Østfold, Akershus, Oslo, Hedmark, Oppland, Buskerud, Vestfold, Telemark, Aust-Agder og Vest-Agder med til sammen 2,9 millioner innbyggere. Helse Sør-Øst har ansvar for 56 % av den samlede spesialisthelsetjenesten i Norge. 
Helse Sør-Østs to viktigste tiltak for rapportering til eier og informasjon til samfunnet for øvrig er Årlig melding og Årsrapport med årsberetning og årsregnskap. Årlig melding svarer opp kravene som Helse- og omsorgsdepartementet har stilt til Helse Sør-Østs virksomhet, mens årsberetning og årsregnskap svarer opp kravene i regnskapsloven. 
Hovedoppgavene er pasientbehandling, forskning, utdanning av helsepersonell og opplæring av pasienter og pårørende.
Virksomheten omfatter sykehus, institusjoner i psykiatrien og innen rusbehandling, ambulansetjenesten, nødmeldingstjenesten, pasienttransport, opptreningsinstitusjoner, sykehusapotek og laboratorier.

Akutt og traumefunksjoner

I Helse Sør-Øst er det 16 sykehus med akutt- og traumefunksjon som er geografisk spredt i hele Helse Sør-Øst. Sykehus med traumefunksjon er et akuttsykehus med definerte og etterprøvd minimumskompetanse og infrastruktur for å ta imot og behandle skadde pasienter, samt klare kriterier for overflytting av de alvorlig skadde til traumesenter.
Oslo Universitetssykehus HF er det regionale traumesenteret. De har ansvar for fagutvikling og utvikling og vedlikehold av retningslinjer for traumesystemet og for å kvalitetssikre koordineringen og oppfølgingen av traumebehandling gjennom beskrevne behandlingsforløp. Målet er at de alvorlig skadde blir dirigert (triagert) til traumesenteret, eventuelt via stabiliserende initialbehandling ved annet sykehus med traumefunksjon.
Ambulansetjenesten i Helse Sør-Øst er organisert gjennom seks ambulansetjenester med totalt 103 ambulansestasjoner per november 2017.
Helseforetaket har fem AMK-sentraler (akuttmedisinsk kommunikasjonssentral), hvorav fire har ansvar for en helikopterbase. Det er ambulansehelikoptre i Tromsø, Evenes, Brønnøysund, Trondheim, Ålesund, Førde, bergen, Stavanger, Arendal, Ål, Lørenskog og Dombås. 
Redningshelikoptrene er stasjonert i Lakselv, Bodø, Ørland, Florø, Stavanger og Rygge.
Docohammus

Utseende

Middelsstore, nokså kraftige, gråbrunt-spraglete trebukker. Antennene er nokså lange og kraftige. Pronotum er betydelig smalere enn dekkvingene, som er parallellsidige med rettvinklede "skuldre".

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Øst-Afrika, i tillegg er en underart av D. bennigseni beskrevet fra Namibia.
Ey Reqîb

Ey Reqib blir sunget av kurdiske nasjonalister som den kurdiske nasjonalsangen. Den ble skrevet i fengsel av den kurdiske poeten Dildar i 1938. Direkte oversatt betyr tittelen «Hei vokter», men idag blir den oversatt til «Hei fiende». Opprinnelig ble sangen skrevet på språket Sorani, men den blir også sunget på den kurdiske dialekten Kurmanji.
Den er også den offisielle sangen til Iraks kurdiske region.

Norsk oversettelse

Hei fiende, den kurdiske nasjon lever med dens språk

Kan ikke bli beseiret av våpen noen gang

La ingen si at kurderne er døde

Kurderne lever

Kurderne lever, vårt flagg vil aldri falle
Vi, ungdommen, er den røde farge av revolusjonen

Se vårt blod som vi mistet på denne veien

La ingen si at kurderne er døde

Kurderne lever

Kurderne lever, vårt flagg vil aldri falle
Vi er barn av Medya og Keyhusrew

Både vår tro og religion er vårt hjemland

Både vår tro og religion er kurdisk og Kurdistan

La ingen si at kurderne er døde

Kurderne lever

Kurderne lever, vårt flagg vil aldri falle.
Monoterpen

Monoterpener er en klasse terpener som består av 2 isopren enheter og har den kjemiske formelen C₁₀H₁₆. Monoterpener kan være sykliske eller asykliske (ikke-sykliske). Biosyntetisk går reasjonene via pyrofosfater (-OPP). Biokjemiske reaksjoner som oksidasjon eller omleiringsreaksjoner danner det man kaller monoterpenoider

Asyklisk

Via biosyntese kan isopentenylpyrofosfat og dimetylallylpyrofosfat danne geranylpyrofosfat. Eleminering av pyrofosfatgruppen danner asykliske monoterpener som ocimen og myrcener. Hydrolyse danner det acykliske monoterpenoidet geranoil. Videre omleiringer og oksidereinger danner forbindelser som citral, citronellol, linalool og mange andre. Mange monoterpener som finnes i marine organismer er halogenerte som halomon.

Monosyklisk

I tillegg lineære addisjoner kan isoprenenhetene danne mange sykliske (ringformede) forbindelser. Den vanligste ringstørrelsen er 6-ringer (sykloheksenderivater). Et klassisk eksempel er syklisering av geranylpyrofosfat for å danne limonen. 
Terpinener, fellandrener og terpinolener dannes tilsvarende. Hydrooksylering av disse forbindelsene fulgt av dehydratisering kan gi den aromatiske forbindelsen p-kumen. Viktige terpenoider derivatesert fra monosykliske terpener er mentol, thymol og carvacrol og mange andre.

Bisyklisk

Geranylpyrofosfat kan også gjøre to etterfølgende sykliseringer og danne bisykliske monoterpener, som pinen som er hovedkomponentene i harpiks og terpentin.
Andre bisykliske monoterpener er caren, sabinen, camfen og thujen. Kamfer, borneol og eucalyptol er eksempler på bisykliske monoterpenoider som inneholder keto-, hydroksyl- og etergrupper

Påvirkning av klima

Monoterpener slippes ut fra trær i form av aerosoler som kan fungere som kondensasjonskjerner for skyer. Slike aerosoler øker lysheten til skyene og kjøler ned klimaet.
Pirata uliginosus

Utseende

Kroppen er todelt i en bakkropp (abdomen) og en forkropp (prosoma eller cephalothorax). Midt oppe på forkroppen finnes et mørkt gaffelformet merke, dette merket når helt frem til mellom øynene. Foran på hodet er det åtte øyne, hvorav de to midterste er langt større enn de andre.
Mensalão-skandalen

Mensalão-skandalen (portugisisk: Escândalo do Mensalão) fant sted i Brasil i 2005 og truet med å felle regjeringen til Luiz Inácio Lula da Silva. Mensalão er et nyord for «stor månedlig betaling» (salário mensal eller mensalidade). Skandalen startet den 6. juni 2005, da det brasilianske kongressmedlemmet Roberto Jefferson sa til avisen Folha de S. Paulo at det regjerende Partido dos Trabalhadores (PT) hadde betalt en rekke kongressmedlemmer tretti tusen reais hver måned for at de skulle stemme for lovgivning favorisert av regjeringspartiet. Midlene ble sagt å stamme fra reklamebudsjettene til statlige eide selskaper, kanalisert gjennom et reklamebyrå eid av Marcos Valerio. Flere av president Lulas nøkkelrådgivere gikk av som en følge av skandalen, mens en rekke kongressmedlemmer fikk valget mellom å fratre eller å bli utvist fra kongressen, men presidenten selv fortsatte og ble gjenvalgt i 2006. Skandalen brakte også frem udokementerte påstander om ulovlige valgkampbidrag fra Cuba og de ​​Colombias revolusjonære væpnede styrker, og om politiske forbindelser til mordet på Celso Daniel, ordfører i byen Santo André.
The Mandalorian

Handling

Handlingen i The Mandalorian foregår «etter Imperiets fall og før fremveksten av First Order» og følger «en ensom revolvermann i de ytre delene av galaksen langt unna Den nye Republikkens autoritet»."

Filming

Opptaksstart for serien begynte i den første uken av oktober 2018 i Sør-California. Den 19. oktober 2018 besøkte George Lucas settet, som en bursdagsoverraskelse for Favreau. Den 25. oktober 2018 ble det rapportert at politiet etterforsket tyveri av flere uspesifisert elementer fra settet til The Mandalorian på Manhattan Beach Studios’ anlegg i Manhattan Beach i California.
Wolfgang Windingstad

I tysk tjeneste

Windingstad hadde tysk mor og norsk far, og vervet seg under krigen til tysk fronttjeneste. Han tjenestegjorde i SS-skijegerbataljon Norge og ble sendt til Finland i 1943. Fra 1944 ble de satt inn i forsvaret av stillingene Kaprolat og Hasselmann. Da stillingene falt, forsøkte han å flykte, men ble skutt gjennom armen.

I sovjetisk fangenskap

Etter et mislykket selvmordforsøk ble han tatt til fange av sovjetiske soldater. Etter noen uker i en samlingsleir i Louhi, ble han sendt til en frontleir i Kem.

Som litterær skikkelse

Han er hovedpersonen i boka Glemt soldat (fra 1983) av motstandsmannen Sigurd Senje. (Hovedpersonen refereres til som «Ulf», i det første opplaget. Windingstad valgte å ikke stå fram med fullt navn, da boka først kom ut, fordi «Nei, det var veldig vanskelig. Den gangen var jeg jo i jobb, og hadde barn på skolen. Det er klart jeg måtte være forsiktig.»
Fritz Wiedemann

Første verdenskrig

Under første verdenskrig tjenestegjorde Wiedemann i det 16. reserveinfanteriregiment (RIR 16) som inngikk i den 6. bayerske reservedivisjon. Regimentet var kjent under navnet «Regiment List» etter Julius List (1864–1914), som var dets første sjef. I dette regimentet kjempet også visekorporal Adolf Hitler, og Wiedemann var som løytnant dennes overordnede. Hitler tjenestegjorde i hovedsak som ordonnans. Wiedemann ved siden av Max Amann en av Hitlers sterkeste støtter i regimentet, og han anbefalte ham til Jernkorset av 1. klasse flere ganger innen han til slutt mottok utmerkelsen i 1918.

Mellomkrigstiden

Etter krigsslutt tok Wiedemann avskjed fra arméen og ble jordbruker på den bayerske landsbygden. Ved en gjenforening for krigsveteraner i 1922 møtte Wiedemann Hitler og han spurte da om Wiedemann ville hjelpe til med å bygge opp og organisere Sturmabteilung (S.A.) - men Wiedemann takket nei.
Etter at Hitler i januar 1933 var blitt Tysklands rikskansler, innbød han Wiedemann til rikskanselliet og tilbød ham ansettelse ved Rudolf Hess' kanselli. Wiedemann tok imidlertid sikte på å arbeite direkte for Hitler, og etter en kort tid som Hess' medarbeider ble han medlem av NSDAP og en av Hitlers personlige adjutanter. Som adjutant fulgte Wiedemann med Hitler på statsbesøk, og anordnet møtet med forskjellige politikere. 
I juli 1938 ble Wiedemann sendt til et møte med den britiske utenriksminister lord Halifax i London. Han underrettet Halifax om at Hitler hadde som intensjon å med våpenmakt å okkupere Sudetenland. Under utenlandsoppdragene utviklet Wiedemann etterhvert en viss distanse og skepsis til Hitler. Det ble imidlertid senere kjent at Wiedemann anså at Hitler burde inngå kompromiss i det tsjekkoslovakiske spørsmål; Hitler avskjediget da Wiedemann gå grunn av hans «peessimisme», og utnevnte ham i stedet til tysk generalkonsul i San Francisco.

Hemmelig opposisjon mot Hitler

I USA utviklet Wiedemann seg så til en motstander av Hitler og nasjonalsosialismen. Han tok kontakt med den britiske etterretning og advarte britene og amerikanerne mot Hitler. Han meddelte dem at Hitlers hadde latt sine fremganger stige seg til hodet. Han sa at Hitler hørte til berdens mest grusomme mennesker, og at det ikke ville være gå å holde fred med ham. Wiedemann informerte britene om hva han visste om de tyske angrepsplaner mot Storbritannia og anbefalte dem å slå tilbake så raskt og hardt som mulig.
I juli 1941 stengte de tyske konsulatene i USA, og Wiedemann reiste tilbake til Tyskland. I november ble så Wiedemann sendt til Tianjin i Kina, der han blant annet hadde hånd om spionasjesaker.

Etterkrigstiden

Etter annen verdenskrig var Wiedemann vitne under Nürnbergprosessen. Han ble løslatt fra amerikansk fangenskap i 1948 og gjenopptok sitt yrke som bonde. I juni 1961 ble han kalt han til anklagemyndigheten i Frankfurt am Main til forhør om Nazitysklands eutanasiprogram Aktion T4. Wiedemann forklarte at han hadde hatt kjennskap til Hitlers intensjon om å la ta livet av fysisk og psykisk handikappede personer. Dette var ifølge Hitler bare «unødvendige etende».
Chimanimani nasjonalpark

Landskap

Chimanimani nasjonalpark består for en stor del av fjellterreng i mer enn tusen meters høyde. Parkens høyeste punkt er fjellet Monte Binga med 2 436 moh. Toppen ligger på grensen til Mosambik, og er Mosambiks høyeste - og Zimbabwes nest høyeste fjelltopp. Flere fjellbekker renner ned fra fjellene og gjennom parken. På andre siden av grensen i Mosambik ligger Chimanimani National Reserve - et naturreservat som sammen med Chimanimani nasjonalpark danner et sammenhengende verneormåde. Zimbabwe og Mosambik har undertegnet en intensjonsavtale (omforent memorandum) om å opprette et internasjonalt verneområde kalt Chimanimani Transfrontier Conservation Area.

Klima

I fjellene kan temperaturen synke under null i vinterhalvåret. Regntiden er normalt om sommeren fra november til april.

Dyreliv

Dyrelivet i Chimanimani nasjonalpark er ikke så rikt som i parkene i lavlandet. Det finnes eland-antiloper, sabelantiloper, buskbukker, blå duikerantiloper, klippespringer (dvergantilope) og en og annen leopard. I den fuktige eviggrønne skogen ved foten av fjellene lever det mange fugle- og sommerfuglarter, samt slanger og mindre kattedyr.
Det finnes gull i fjellene, og ulovlig gullgraving og -vasking er blitt en økende trussel mot plante- og dyrelivet i nasjonalparken.

Turisme

Chimanimani nasjonalpark består for en stor del av urørt natur. Myndighetene har med vilje unnlatt å gjøre større inngrep i parken. Dermed er det nesten ingen veier, og ellers lite tilrettelagt for turisme. De forskjellige severdighetene i parken nås til fots på stier.
Nessa (Tolkiens verden)

Nessas stamtre

Ilúvatar
       |  | | |____________________________
       |  | |________________             |
    ___|  |___________     _|_______      |
    |     |          |     |       |      |
  Aulë = Yavanna   Vána = Oromë  Nessa = Tulkas
Selv om alle disse seks har Ilúvatar til far, er det bare Yavanna og Vána, og Nessa og Oromë som blir ansett som søskenpar.
Vestafjells

Vestafjells eller Vestenfjellsk, er et begrep som beskriver et landområde som ligger vest for fjellet eller fjellene. Begrepet benyttes oftest som en betegnelse på området vest for fjellkjeden Langfjella, som starter ved Setesdalsheiene i sør og ender ved Dovrefjell i nord, og deler det sørlige Norge i Vestlandet og Østlandet. Begrepet vestafjells benyttes ofte i meteorologi, da det ofte er et værskille ved fjellene.
Opprinnelig ble begrepene søndensfjeldske og nordenfjeldske benyttet for å beskrive de ulike delene av landet. Senere kom også begrepene vestafjells og østafjells.
Metanastes vulgivagus

Utseende

En nokså liten (ca. 10 millimeter), tettbygd, blankt svart hornbille. Arten mangler horn på hodet og pronotum, hodet har et par lave tverrknøler. Pronotum er rundet og svært blankt. Dekkvingene har markerte punktrader.

Levevis

Larvene lever i jorda der de spiser råtnende plantemateriale.

Utbredelse

Arten er vidt utbredt i Australia og forekommer også på Ny-Caledonia.
Asker og Bærum Boligbyggelag

Asker og Bærum boligbyggelag (ABBL) ble etablert 1. november 1993 etter en sammenslåing av Asker Boligbyggelag (etablert 10. april 1961) og Bærum Boligbyggelag (etabl. 24. november 1945).
ABBL opererer i Asker, Bærum, Røyken og Oslo vest.
Boligbyggelaget har ca. 16 000 medlemmer og forvalter 15 000 boliger i ca. 240 borettslag, sameier og andre selskap.
ABBL er det største boligbyggelaget i Norge som ikke er medlem av Norske Boligbyggelags Landsforbund (NBBL).
ABBL var det første boligbyggelaget som organiserte nye boliger som eierseksjonsleiligheter i Norge. I 1978, fire år før Eiersekjsonsloven ble vedtatt, ble Furu Boligsameie i Bærum etablert. ABBL var også det første boligbyggelaget i Norge som etablerte egen eiendomsmeglerforretning.  
Boligbyggelaget har for tiden en rekke større boligprosjekter i Asker og Bærum under oppføring og planlegging.
Alexandra av Storbritannia

Bakgrunn

Alexandra var det nest eldste barn og den eldste datter av prins Christian av Slesvig-Holsten-Sønderborg-Glücksborg (den senere Christian IX av Danmark) og Louise av Hessen-Kassel. Hun ble døpt med navnene Alexandra Caroline Marie Charlotte Louise Julia men var kjedt under navnet Alexandra, som også var navnet på Louises nettopp avdøde svigerinne, storfyrstinne Aleksandra Nikolajevna av Russland.
Da Alexandra ble født var hennes far stadig bare prins av Slesvig-Holsten-Sønderborg-Glücksborg, en fjern og ubetydelig sidelinje til det danske kongehus, som nedstammet fra Christian III. Familiens status ble endret i 1853, da hendns far ved utsikten til den oldenborgske slekts snarlige utdøen ble gjort til dansk tronarving. Familiens anseelse steg deretter betydelig, og Alexandra ble prinsesse av Danmark.
Rue de l'Amiral-de-Coligny

Rue de l'Amiral-de-Coligny er en gate i 1. arrondissement i Paris. Den er oppkalt etter Gaspard II de Coligny, Amiral de France.
Gaten begynner ved Quai du Louvre og slutter ved Rue de Rivoli.
OpenSolaris Network Virtualization and Resource Control

OpenSolaris network virtualization and resource control er et sett med programvare til OpenSolaris som blir utviklet som åpen kildekode. Programvarepakken sørger for intern nettverksvirtualisering og tjenestekvalitet, som er implementert gjennom paraplyprosjektet OpenSolaris ’’Crossbow’’.
Itbayat

Itbayat (Bayan ng Itbayat) er en kommune i Filippinene. Kommunen består av små øyer, tilligger landsdelen Luzon, og tilhører provinsen Batanes. Folkemengden er på 2 867 innbyggere i 2015.
Itbayat er landets aller nordligste kommune. Den ligger omlag 200 kilometer (200 000 m) fra Taiwans sørligste spiss.
Øyene ligger i Luzonstredet. I tillegg til hovedøya, Itbayat, som er den største i Batanes, omfatter kommunen resten av provinsens nordligte øyer, som alle er ganske små og ubebodde. Dette er, frå sør til nord, Di'nem, Siayan, Misanga, Ah'li, og Mavulis - den nordligste av dem alle.
Norgesmesterskapet i bueskyting 1998

Norgesmesterskapet i bueskyting 1998 bestod av flere arrangementer som i 1998 kåret norgesmestere i bueskyting.
NM innendørs ble arrangert i Ringerikshallen i Hønefoss 28.–29. mars. 
NM i skiveskyting ble arrangert på Ekeberg i Oslo 15.–16. august. 
NM i jakt- og feltskyting ble arrangert i Fredrikstad 5.–6. september. 
Kongepokalene ble vunnet av Madel Bentzen og Martinus Grov.
Dianne Reeves

Biografi

Reeves ble født inn i en musikalsk familie. Faren var sanger og moren spilte trompet. Hun er søskenbarn med George Duke, en kjent pianist og komponist. Onkelen, Charles Burell, spilte bass i Denver Symphony Orchestra.
Hun studerte musikk ved University of Colorado, og flyttet deretter til Los Angeles i 1976 hvor hun startet sin karriere som sanger. Fra 1983 til 1986 turnerte Reeves med Harry Belafonte. I 1992 flyttet hun tilbake til Denver.
Reeves sang på avslutningsseremonien for Vinter-OL 2002 i Salt Lake City.
Hun opptrådte på Moldejazz i 2003 og Kongsberg Jazzfestival i 2006.
Chojnów

Byvåpen

Våpenskjoldet til byen Chojnów består av en borg med et sentralt tårn og to sidetårn av hvit farge på en blå bakgrunn. Det midtre og noe høyere tårnet har to vinduer, og har en gul sol på venstre side og en halvmåne på høyre side. Rett under er det en port formet som den schlesiske ørn på en gul bakgrunn. Byens flagg har de samme farger, delt i to av en hvite flate over og blå under. Byens motto er «Vennlig by».

Historie

Byen er første gang omtalt i et latinsk dokument utstedt i Wrocław datert den 26. februar 1253, i forbindelse med Henrik III den hvite, hertug av Wrocław. Chojnów var da omtalt som Honowo. Det er mulig at det var navnet på den nærliggende øya Hainan/Haynan, noe som er reflektert i det tyske navnet på byen. Bosetningen Haynow var omtalt i et dokument fra 1272, og ble omtalt som by i et dokument fra 1288 utstedt av hertug Henrik V av Legnica, og Chojnów mottok offisielt status som by i 1333.
Byen ligger i det historiske landskapet Schlesien og tilhørte i tidlig middelalder under de polske hertugene av den schlesiske grenen av huset Piast. Byen tilfalt kongeriket Böhmen på 1300-tallet og kom sammen med Böhmen inn under de habsburgske keiserne på begynnelsen av 1500-tallet. Etter den østerrikske arvefølgekrig ble byen i 1742 en del av kongeriket Preussen.
Byen overlevde så vidt husittene, en førprotestantisk bevegelse, som brant ned bortimot hele byen på 1400-tallet, men den kom seg raskt til tidligere bestandighet. Den fikk en ny tilbakegang på slutten av 1500-tallet grunnet branner og epidemiske sykdommer som særlig krevde mange ofre i 1613. Fra 1618 til 1648 under tredveårskrigen var det et nytt utbrudd av smittsom sykdom. 
Under napoleonskrigene på begynnelsen av 1800-tallet var det ytterligere epidemiske utbrudd. Byen ble knyttet til en jernbanelinje senere på 1800-tallet, og utbygging av kloakkanlegg, gassbelysning, og sykehus fulgte etter hvert som byens økonomi bedret seg.
Byen ble ikke spart under den andre verdenskrig. Rundt 60 prosent av byen ble ødelagt den 10. februar 1945 da Sovjetunionens røde armé tok byen. Etter krigen og med iverksettelsen av Oder-Neisse-linjen, ble byen avgitt til Polen. Den tyske befolkningen ble forvist fra regionen og ble gradvis erstattet av polske bosettere og flyktninger.
Chojnów vokste i etterkrigstiden som by preget av både jordbruk og industri. Blant de lokale produktene var papir, jordbruksmaskiner, kjettinger, sykehusmøbler i metall, utstyr for kjøttindustrien, øl, og klær av lær. Den lokale avisen, Gazeta Chojnowska, har blitt utgitt siden 1992.
Spissbåtene fra Rana og Saltdal

Ranaspissa - Ranabåten

Mens saltdalingene la stor vekt på evnen til å vende ved å ha nokså kort kjøl, valgte ranværingene en relativt lang og rett kjøl i deres variant av spissbåten.  Dette representerte en delvis videreføring av den nordlandske robåttradisjonen, der lang kjøl og dype stevnskarper er to av de viktigste særtrekkene.  Akter går kjølen vannrett bakover til en skarp knekk opp i bakstevnen.  Men ett av bruddene med det tradisjonelle, er at stevnene står rett på kjølen som på en østnorsk sjekte eller snekke, mens man i Saltdal lenge brukte lot mellom kjøl og stevn, som på de fleste "klassiske" robåttypene i landet.  
Ranaspissa er en retningsstabil robåt, men vanskeligere å svinge med enn Saltdalspissa, fordi den har lengre kjøl og dypere stevnskarper.
Båtbyggere i Rana solgte tidligere tusener av spissbåter til resten av landet, i skarp konkurranse med Saltdalen.  
I Rana og en del andre bygder brukes nesten bare gran til båtbygging, mens man i Salten delvis bruker furu.

Saltdalspissa - Saltdalsbåten

Saltdalingene holdt lenge på den gamle tradisjonen med lot, flert. lotter, både foran og bak.  Det tradisjonelle i det meste av landet – og i Nord-Norge – er at mye av krumningen i endene av båten legges i lottene, som er mellomstykker mellom kjølen og stevnene.  Bruken av lotter i Saltdalspissa er nå visstnok mer eller mindre forsvunnet.
Saltdalspissa er rundere i fasongen med kortere kjøl enn Ranaspissa, og har en jevn bue fra kjølen og opp i bakstevnen, i motsetning til Ranaspissa, som har en skarp knekk her.  Dette gjør at Saltdalspissa er lettere å vende i trange farvann, som å sno seg mellom fortøyninger og fiskefartøyer på vågen.
Båtbyggere i Saltdal solgte tidligere tusener av spissbåter til resten av landet, i skarp konkurranse med Rana.
Steven Berghuis

Landslaget

27. mai 2016 fikk han sin første landskamp for Nederland mot Irland.